e 6 Rajtek Tistenna Rajtek tistenna ħiemda fuq is-setaħ lix-xenx ta' mħabbtek tersaq lejk mill-bogħod: f'għajnejk u fuq xofftejk id-dawl tat-tama, qalbek ġo sidrek bħal għasfur tirtogħod. Rajtek tistenna ħiemda fuq is-setaħ lil frott imħabbtek, manna mis-smewwiet; f'għajnejk il-ħolm fejn rajtu kbir fost sħabu, ismu jidwi b'tifħir ma' rħula u bliet, Rajtek tistenna ħiemda fuq is-setaħ — riefnu qerried kien minn fuq l-art għaddej — u 'l frott imħabbtek dak ir-riefnu ġarru u int stennejt; iżda stennejt għal xejn. Rajtek tistenna ħiemda fuq is-setaħ … George Zammit Ħ'Attard, 9-Vil-75.